Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 135

7. pontja szerint. 4.2. A típusvizsgálat ellenőrzése 4.2.1. A kérelmezőnek a típusvizsgálatra kerülő palackcsalád, illetőleg palacktípus hőkezelésének módjáról, a hőmérsékletről, a hőntartás időtartamáról, a palackgyártásra szállított anyagok adagelemzéséről készült bizonylatokat át kell átadni a Felügyeletnek a típusvizsgálat ellenőrzésének megkezdése előtt. Ezen kívül meg kell adni minden olyan adatot, amelyet a kijelölt vizsgáló szervezet, illetőleg a Felügyelet igényel. 4.2.2. A típusvizsgálat ellenőrzése során meg kell állapítani, hogy — a 2.2. pont alapján elvégzett számítások megfelelőek-e, — a kiválasztott 2 db palack falvastagsága megfelel-e a 2.2. pont szerinti előírásoknak (a mérést három keresztmetszetben, valamint a palackfenék és a palackváll teljes hosszmetszetében kell elvégezni), — a 2.1. pontban és a Szabályzat III. fejezetében előírt feltételek teljesülnek-e, — a palackok külső és belső felülete mentes-e az olyan hibáktól, amelyek a biztonságot csökkentik, — a 2.3.3. pont előírásai a Felügyelet által kiválasztott összes palack esetében teljesülnek-e. 4.2.3. A 4.1.3. pontban felsorolt vizsgálatok elvégzését kell ellenőrizni. 4.3. A típusvizsgálat értékelése, típusengedélyezés Ha a típusvizsgálatok eredményei megfelelőek, akkor a Felügyelet kiállítja a V. fejezet 2. melléklete szerinti típusvizsgálat, illetőleg típusengedély igazolást, majd a II. fejezet 1.1. pontja szerinti eljárás keretében kiadja a gyártási típusengedélyt, illetőleg a biztonságtechnikai behozatali engedélyt. 1998/106. szám

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes